CELEX: 62012TN0552
Language: et
Date: 2012-12-21 00:00:00
Title: Kohtuasi T-552/12: 21. detsembril 2012 esitatud hagi — North Drilling versus nõukogu

16.2.2013   
            
            
               ET
            
            
               Euroopa Liidu Teataja
            
            
               C 46/22
            
         21. detsembril 2012 esitatud hagi — North Drilling versus nõukogu
   (Kohtuasi T-552/12)
   2013/C 46/39
   Kohtumenetluse keel: hispaania
   
      Pooled
   
   
      Hageja: North Drilling Co. (Teheran, Iraan) (esindajad: advokaadid J. Viñals Camallonga, L. Barriola Urruticoechea ja J. Iriarte Ángel)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 15. oktoobri 2012. aasta otsuse 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid, artikkel 2 osas, milles see puudutab hagejat ja milles see jätab ta otsuse lisast välja;
            
         
               —
            
            
               tühistada nõukogu 15. oktoobri 2012. aasta rakendusmääruse (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid, artikkel 1 osas, milles see puudutab hagejat ja milles see jätab ta otsuse lisast välja; ning
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, mis põhineb ilmselgel veal.
               
                           —
                        
                        
                           Esimene väide põhineb nende faktide ilmselgel hindamisveal, millel vaidlusalused sätted põhinevad, sest neil puudub tegelik faktiline ja tõenduslik alus.
                        
                     
         
               2.
            
            
               Teine väide, mis tugineb põhjendamiskohustuse rikkumisele.
               
                           —
                        
                        
                           Teine väide tugineb põhjendamiskohustuse rikkumisele, kuna vaidlusalused õigusnormid on NDC osas vääralt põhjendatud ja et sel põhjendusel puudub alus ja see on üldine ning stereotüüpne.
                        
                     
         
               3.
            
            
               Kolmas väide, mis põhineb õiguse kohtulikule kaitsele rikkumisel.
               
                           —
                        
                        
                           Kolmas väide põhineb õiguse tõhusale kohtulikule kaitsele rikkumisel seoses õigusaktide põhjendustega, väidetava põhjenduse tõendamatusega ja kaitseõiguste ning omandiõigusega, kuna rikutud on põhjendamiskohustust, mis mõjutab teisi õigusi.
                        
                     
         
               4.
            
            
               Neljas väide, mis põhineb omandiõiguse rikkumisel.
               
                           —
                        
                        
                           Neljas väide põhineb omandiõiguse rikkumisel, kuna seda on piiratud ilma tegeliku põhjenduseta.
                        
                     
         
               5.
            
            
               Viies väide, mis põhineb võrdse kohtlemise põhimõtte rikkumisel.
               
                           —
                        
                        
                           Viies väide põhineb võrdse kohtlemise põhimõtte rikkumisel, kuna hageja olukorda on põhjendamatult kahjustatud.
                        
                     
         
               6.
            
            
               Kuues väide, mis põhineb võimu kuritarvitamisel.
               
                           —
                        
                        
                           Kuues väide põhineb võimu kuritarvitamisel, kuna esinevad objektiivsed, täpsed ja omavahel kooskõlas olevad tõendid, mis võimaldavad väita, et karistav meede on võetud muudel eesmärkidel kui need, mida väidab nõukogu.